CELEX: 31958D0033
Language: el
Date: 1958-12-01 00:00:00
Title: ΕΚΑΧ Ανωτάτη Αρχή: Απόφαση αριθ. 33—58 της 1ης Δεκεμβρίου 1958 περί συμπληρώσεως της αποφάσεως αριθ. 37—54 της 29ης Ιουλίου 1954 «περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβα στις πωλήσεις ειδικών χαλύβων»

Avis juridique important

|

31958D0033

ΕΚΑΧ Ανωτάτη Αρχή: Απόφαση αριθ. 33—58 της 1ης Δεκεμβρίου 1958 περί συμπληρώσεως της αποφάσεως αριθ. 37—54 της 29ης Ιουλίου 1954 «περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβα στις πωλήσεις ειδικών χαλύβων»  

Επίσημη Εφημερίδα αριθ. 031 της 18/12/1958 σ. 0665 - 0666 Δανική ειδική έκδοση: Σειρά I Κεφάλαιο 1952-1958 σ. 0084  Αγγλική ειδική έκδοση: Σειρά I Κεφάλαιο 1952-1958 σ. 0084  Ελληνική ειδική έκδοση: Κεφάλαιο 08 τόμος 1 σ. 0023  Ισπανική ειδική έκδοση: Κεφάλαιο 08 τόμος 1 σ. 0021  Πορτογαλική ειδική έκδοση : Κεφάλαιο 08 τόμος 1 σ. 0021  Φινλανδική ειδική έκδοση: Κεφάλαιο 13 τόμος 1 σ. 0013  Σουηδική ειδική έκδοση: Κεφάλαιο 13 τόμος 1 σ. 0013 

ΑΠΟΦΑΣΗ αριθ. 33-58 της 1ης Δεκεμβρίου 1958 περί συμπληρώσεως της αποφάσεως αριθ. 37-54 της 29ης Ιουλίου 1954 "περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος στις  πωλήσεις ειδικών χαλύβων"Η ΑΝΩΤΑΤΗ ΑΡΧΗ,  Έχοντας υπόψη:  το άρθρο 60 παράγραφος 2 περίπτωση α) και το παράρτημα III της συνθήκης,  την απόφαση αριθ. 37-54 της 29ης Ιουλίου 1954 "περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος στις πωλήσεις ειδικών χαλύβων οριζομένων στο παράρτημα III της συνθήκης"  (Επίσημη Εφημερίδα της Κοινότητος αριθ. 18 της 1ης Αυγούστου 1954, σ. 47 επ.),  Εκτιμώντας:  ότι οι επιχειρήσεις της βιομηχανίας χάλυβος είναι, σύμφωνα με την απόφαση αριθ. 37-54, υποχρεωμένες να δημοσιεύουν τους τιμοκαταλόγους και τους όρους πωλήσεως για την πώληση ορισμένων ειδικών χαλύβων στην κοινή αγορά- ότι εν όψει των ειδικών συνθηκών παραγωγής και πωλήσεως των ειδικών χαλύβων, η δημοσίευση τιμοκαταλόγων περιορίσθηκε αρχικά σε ορισμένους ειδικούς χάλυβες- ότι η εν τω μεταξύ αποκτηθείσα πείρα και η μελέτη των ειδικών συνθηκών της παραγωγής και της πωλήσεως ειδικών χαλύβων για τους οποίους δεν έχει απαιτηθεί μέχρι τώρα δημοσίευση των τιμοκαταλόγων, έδειξαν ότι συντρέχουν εξ ίσου οι προϋποθέσεις που  καθιστούν δυνατή την δημοσίευση τιμοκαταλόγων για άλλα προϊόντα- ότι συνεπώς η υποχρέωση δημοσιεύσεως τιμοκαταλόγων πρέπει να επεκταθεί σε όλα τα χαλυβοκράματα, στους χάλυβες για ένσφαιρους τριβείς καθώς και στους ανοξείδωτους και πυρίμαχους χάλυβες- ότι ορισμένοι ειδικοί χάλυβες πωλούνται υπό σήμα και η ανακοίνωση στους αγοραστές των τιμών και των όρων πωλήσεως - που είναι το αντικείμενο της δημοσιεύσεως - συμπληρούται μόνον όταν δημοσιευθούν και τα σήματα αυτά- ότι επί πλέον, πρέπει επίσης να δημοσιεύεται η χημική σύνθεση των προϊόντων επειδή είναι απαραίτητη για τον προσδιορισμό της ποιότητος και του συγκρισίμου των ειδικών χαλύβων- Κατόπιν διαβουλεύσεως με την Συμβουλευτική Επιτροπή,  ΑΠΟΦΑΣΙΖΕΙ:   Άρθρο 1  Το άρθρο 3 της αποφάσεως αριθ. 37-54 συμπληρούται και τροποποιείται ως εξής:  1. Τα σημεία ε) και στ) καταργούνται.  2. Τα ακόλουθα σημεία ε) μέχρι ζ) προστίθενται μετά το σημείο δ):  "ε) χαλυβοκράματα κατασκευής- στ) χάλυβες για ένσφαιρους τριβείς- ζ) χάλυβες ανοξείδωτοι και πυρίμαχοι."  Άρθρο 2  Το άρθρο 4 της αποφάσεως αριθ. 37-54 συμπληρούται και τροποποιείται ως εξής:  1. Τα ακόλουθα σημεία γ) και δ) προστίθενται μετά το σημείο β):  "γ) σήμα, για τις ποιότητες που πωλούνται υπό σήμα- δ) χημική σύνθεση διαφόρων ποιοτήτων".  2. Τα σημεία γ) έως θ) στο υφιστάμενο κείμενο του ανωτέρω αναφερομένου άρθρου 4 αριθμούνται ως σημεία ε) μέχρι ια).   Άρθρο 3  Η παρούσα απόφαση αρχίζει να ισχύει στην Κοινότητα την 1η Ιανουαρίου 1959.  Η παρούσα απόφαση εξεδόθη κατόπιν διασκέψεως από την Ανωτάτη Αρχή κατά τη συνεδρίασή της της 1ης Δεκεμβρίου 1958.  Για την Ανωτάτη Αρχή Ο Πρόεδρος Paul FINET